**Proces - verbal**

**al ședinței ordinare a Consiliului Județean Vrancea**

**din data de 19 decembrie 2024**

În data de 19 decembrie 2024, la sediul Consiliului Județean Vrancea din Focșani, b-dul Dimitrie Cantemir nr. 1, a avut loc ședința ordinară a Consiliului Județean Vrancea. Lucrările ședinței au fost conduse de președintele Consiliului Județean Vrancea, domnul Nicușor Halici.

Președintele Consiliului Județean Vrancea, domnul Nicușor Halici, a deschis ședința ordinară, convocată prin Dispoziția nr.551/13.12.2024, cu îndeplinirea procedurilor legale în materie. Ședința s-a desfășurat cu prezența fizică a aleșilor județeni, caracterul public al acesteia fiind asigurat prin publicarea pe site a minutei, imediat după ședința și prin transmiterea dezbaterilor online.

Cvorumul necesar pentru ca ședința să fie legal constituită a fost întrunit, prezenți fiind 29 de consilieri județeni din 32 de consilieri județeni în funcție. Absenți au fost domnii consilieri Ciobotaru Dragoș Fănică, Crețu Adrian Vasile si Olteanu Alin – Daniel.

Președintele Consiliului Județean Vrancea a precizat că au fost îndeplinite toate procedurile impuse de Codul Administrativ, proiectele înscrise pe ordinea de zi fiind însoțite de rapoartele compartimentelor de resort și de avizele comisiilor de specialitate.

În conformitate cu prevederile legale, domnul președinte Nicușor Halici a dat cuvântul secretarului general al județului pentru a supune spre aprobare procesul-verbal al ședinței ordinare din 10 decembrie 2024.

**Fiind supus votului, procesul-verbal a fost aprobat cu unanimitate de voturi.**

Întrucât ordinea de zi a ședinței ordinare a fost anexă la dispoziția de convocare, președintele consiliului județean a dat citire celor 7 proiecte de hotărâri definitivate după convocarea ședinței și cu care a propus suplimentarea ordinii de zi, precizând totodată că acestea au parcurs etapele impuse de Codul Administrativ, având rapoartele și avizele cerute de lege:

5.“ Aprobarea documentației tehnice la faza: Notă conceptuală și Temă de proiectare pentru obiectivul de investiții ,,Construire bază sportivă – Centrul Școlar pentru Educație Incluzivă ’’Elena Doamna’’

6. “ Aprobarea documentației tehnice la faza Studiu de Fezabilitate şi a indicatorilor tehnico-economici pentru obiectivul de investiții ,,Construire bază sportivă – Centrul Școlar pentru Educație Incluzivă ’’Elena Doamna’’, situat în str. Cuza Vodă, nr.56, municipiul Focșani, județul Vrancea”

7. “ Transmiterea din administrarea Consiliului Județean Vrancea în administrarea Consiliului Local Dumitrești a sectorului de drum județean DJ 204 P de la km 27+250 la km 34+245 “

8. “ Actualizarea inventarului bunurilor aparținând domeniului public al judeţului Vrancea”

9. “ Actualizarea Devizului general și a indicatorilor tehnico-economici pentru obiectivul de investiție „Reabilitare pod din beton armat pe DJ 205H, peste pârâul Valea Boului, comuna Păunești”

10. “ Alegerea vicepreședinților Consiliului Județean Vrancea”

11. “ Desemnarea unui vicepreședinte si a trei consilieri județeni din cadrul Consiliului Județean Vrancea care vor face parte din Comitetul de Organizare pentru nominalizarea membrilor Autorității Teritoriale de Ordine Publică Vrancea” .

**Fiind supusa votului, suplimentarea ordinii de zi a fost aprobata cu majoritate de voturi.** (27 de voturi “pentru” , 1 vot “ împotrivă” – Bîznă Mirela Carmen și 1 “abțiere” – Carabă Ionel)

**Ordinea de zi a ședinței, fiind supusă votului plenului consiliului județean, a fost aprobată cu unanimitate de voturi.**

Președintele consiliului județean a menționat că nu a fost depus nici un amendament la proiectele de hotărâri înscrise pe ordinea de zi și a reamintit consilierilor prezenți obligația de a nu participa la adoptarea proiectelor de hotărâri în care ar putea fi în conflict de interese. Domnul consilier județean Marin Vasile a anunțat că nu va participa la votarea proiectelor înscrise la punctele 2 si 3 din ordinea de zi.

Totodată, s-a precizat că, întrucât proiectul de la punctul 10 de pe ordinea de zi este unul cu privire la persoane, pentru redactarea buletinelor de vot, propunerile pentru alegerea celor doi vicepreședinți ai Consiliului Județean Vrancea să se facă la începutul ședinței.

Președintele consiliului județean a amintit situația politică din țară văzută prin prisma rezultatelor la ultimele alegeri parlamentare și prezidențiale și a precizat că, în urma discuțiilor cu toate partidele politice reprezentate în Consiliul Județean Vrancea, propune pentru a fi aleși vicepreședinți ai consiliului județean pe domnii Pîslaru Sorin (AUR) și Epure Alexandru Ciprian (PNL). Ambii și-au dat consimțământul pentru a fi trecuți pe buletinul de vot.

**S-a trecut la dezbaterea proiectelor de hotărâri înscrise pe ordinea de zi:**

**La punctul 1** proiectul privind „ Constatarea încetării de drept a calității de consilier județean a domnului Ciobotaru Dragoș-Fănică”.

Președintele consiliului județean a întrebat consilierii județeni prezenți în sală dacă au luat act de demisia domnului Ciobotaru Dragoș-Fănică și a supus la vot vacantarea locului de consilier județean al acestuia.

**Fiind supus votului, proiectul de hotărâre a fost adoptat în unanimitate.** (30 voturi ”pentru”)

**Din acest moment, numărul consilierilor județeni în funcție a devenit 31.**

**La punctul 2** proiectul privind „ Aprobarea încheierii de acte adiționale de prelungire a valabilității contractelor de delegare a gestiunii serviciului public de transport județean persoane prin curse regulate în aria teritorială de competență a Unității Administrativ-Teritoriale Județul Vrancea, pentru loturile nr. 4, 6, 8, 13, 15, 18 și 23”.

**Fiind supus votului, proiectul de hotărâre a fost adoptat cu majoritate de voturi** (29 voturi ”pentru” și 1 „abținere” – Marin Vasile)

**La punctul 3** proiectul privind “ Emiterea și atribuirea licențelor de traseu, stabilirea tarifelor de călătorie și atribuirea în gestiune delegată a serviciului de transport public județean de persoane prin curse regulate, operatorilor de transport declarați câștigători în urma procedurii de atribuire a contractelor de delegare a gestiunii serviciului public județean de transport de persoane prin curse regulate, în aria teritorială de competență a județului Vrancea, pentru perioada 2024-2030”.

**Fiind supus votului, proiectul de hotărâre a fost adoptat cu majoritate de voturi** (29 voturi ”pentru” și 1 „abținere” – Marin Vasile)

**La punctul 4** proiectul privind „ Aprobarea rectificării bugetelor proprii ale Județului Vrancea pentru finanțarea Unității Administrativ – Teritoriale Județul Vrancea şi a instituțiilor publice de sub autoritatea Consiliului Județean Vrancea, pe anul 2024”.

**Fiind supus votului, proiectul de hotărâre a fost adoptat în unanimitate. (30 voturi ”pentru”)**

**La punctul 5** proiectul privind “ Aprobarea documentației tehnice la faza: Notă conceptuală și Temă de proiectare pentru obiectivul de investiții ,,Construire bază sportivă – Centrul Școlar pentru Educație Incluzivă ’’Elena Doamna’’.

**Fiind supus votului, proiectul de hotărâre a fost adoptat în unanimitate. (30 voturi ”pentru”)**

**La punctul 6** proiectul privind “ Aprobarea documentației tehnice la faza Studiu de Fezabilitate şi a indicatorilor tehnico-economici pentru obiectivul de investiții ,,Construire bază sportivă – Centrul Școlar pentru Educație Incluzivă ’’Elena Doamna’’, situat în str. Cuza Vodă, nr.56, municipiul Focșani, județul Vrancea”.

**Fiind supus votului, proiectul de hotărâre a fost adoptat în unanimitate. (30 voturi ”pentru”)**

**La punctul 7** proiectul privind “ Transmiterea din administrarea Consiliului Județean Vrancea în administrarea Consiliului Local Dumitrești a sectorului de drum județean DJ 204 P de la km 27+250 la km 34+245 “.

**Fiind supus votului, proiectul de hotărâre a fost adoptat în unanimitate. (30 voturi ”pentru”)**

**La punctul 8** proiectul privind“Actualizarea inventarului bunurilor aparținând domeniului public al județului Vrancea”.

**Fiind supus votului, proiectul de hotărâre a fost adoptat în unanimitate. (30 voturi ”pentru”)**

**La punctul 9** proiectul privind “ Actualizarea Devizului general și a indicatorilor tehnico-economici pentru obiectivul de investiție „Reabilitare pod din beton armat pe DJ 205H, peste pârâul Valea Boului, comuna Păunești” .

**Fiind supus votului, proiectul de hotărâre a fost adoptat în unanimitate. (30 voturi ”pentru”)**

**La punctul 10** proiectul privind “ Alegerea vicepreședinților Consiliului Județean Vrancea”.

Președintele Consiliului Județeana Vrancea, domnul Nicușor Halici, a prezentat procedura de vot. După desfășurarea procesului votării, domnul Marin Vasile, președintele Comisiei de numărare și validare, a dat citire procesului-verbal, consemnându-se că au participat la vot 29 de aleși locali, domnul consilier Carabă Ionel părăsind plenul consiliului județean.

Domnul Pîslaru Sorin a obținut 25 voturi „pentru”, iar domnul Epure Alexandru Ciprian a obținut 24 voturi „pentru”, ambii întrunind numărul de voturi necesare pentru a putea fi aleși vicepreședinți ai Consiliului Județean Vrancea.

**Fiind supus votului deschis, proiectul de hotărâre a fost adoptat în unanimitate.** (29 voturi ”pentru”)

**La punctul 11** proiectul privind “ Desemnarea unui vicepreședinte si a trei consilieri județeni din cadrul Consiliului Județean Vrancea care vor face parte din Comitetul de Organizare pentru nominalizarea membrilor Autorității Teritoriale de Ordine Publică Vrancea” .

Din cei doi vicepreședinți aleși, a fost nominalizat să fie înscris pe buletinul de vot domnul Pîslaru Sorin.

După consultarea liderilor de grup, din partea PSD, au fost propuse doamnele Ailincuței Lauriana și Burlacu Raluca Monica, iar din partea PNL, domnul Bălosu Cristinel. Toți cei propuși au acceptat să fie nominalizați pe buletinul de vot.

Președintele consiliului județean a solicitat secretariatului tehnic să completeze buletinele de vot cu persoanele nominalizate și a reamintit procedura de vot.

După desfășurarea procesului votării, domnul Marin Vasile, președintele Comisiei de numărare și validare, a dat citire procesului-verbal, consemnându-se că au participat la vot 29 de aleși locali, domnul consilier Carabă Ionel părăsind plenul consiliului județean.

Domnul Pîslaru Sorin a obținut 25 voturi „pentru”, doamna Ailincuței Lauriana voturi 29 „pentru”, doamna Burlacu Raluca Monica a obținut 29 voturi „pentru”, iar domnul Bălosu Cristinel 26 voturi „pentru”. Așadar, toate persoanele propuse au întrunit numărul de voturi necesare pentru a putea fi desemnate în Comitetul de Organizare pentru nominalizarea membrilor ATOP Vrancea.

**Fiind supus votului deschis, proiectul de hotărâre a fost adoptat în unanimitate.** (29 voturi ”pentru”)

La finalul dezbaterilor s-a precizat că, odată cu demisia domnului Ciobotaru Dragoș Fănică, liderul de grup al Partidului Național Liberal este domnul Epure Alexandru Ciprian.

Totodată, președintele consiliului județean a amintit că a fost depus spre a fi luat la cunoștință Raportul privind situația gestionării bunurilor care aparțin domeniului public și privat al Județului Vrancea pe parcursul anului 2024.

Epuizându-se punctele înscrise pe ordinea de zi, președintele consiliului județean, domnul Nicușor Halici, a declarat închise lucrările ședinței ordinare a Consiliului Județean Vrancea din 19 decembrie 2024.

 **Președintele**

 **Consiliului Județean Vrancea**

 **Nicușor Halici**

 **Secretarul general al județului**

 **Raluca Dan**